CELEX: 32020D1714
Language: hu
Date: 2020-11-16 00:00:00
Title: A Bizottság (EU) 2020/1714 végrehajtási határozata (2020. november 16.) az (EU) 2019/1119 végrehajtási határozatnak az egyes nem külső feltöltésű hibrid hajtású elektromos járművek esetében alkalmazott vizsgálati módszer és az alternatív üzemanyagok használatának figyelembevétele tekintetében történő módosításáról, valamint az (EU) 2020/1339 végrehajtási határozatnak a hátsó helyzetjelző lámpák tekintetében történő módosításáról (EGT-vonatkozású szöveg)

2020.11.17.   
               
               
                  HU
               
               
                  Az Európai Unió Hivatalos Lapja
               
               
                  L 384/9
               
            
         A BIZOTTSÁG (EU) 2020/1714 VÉGREHAJTÁSI HATÁROZATA
         (2020. november 16.)
         az (EU) 2019/1119 végrehajtási határozatnak az egyes nem külső feltöltésű hibrid hajtású elektromos járművek esetében alkalmazott vizsgálati módszer és az alternatív üzemanyagok használatának figyelembevétele tekintetében történő módosításáról, valamint az (EU) 2020/1339 végrehajtási határozatnak a hátsó helyzetjelző lámpák tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2020. február 7-én az Audi AG, a Bayerische Motoren Werke AG, a Daimler AG, az FCA Italy S.p.A, a Ford-Werke GmbH, a Honda Motor Europe Ltd, a Hyundai Motor Europe Technical Center GmbH, a Jaguar Land Rover Ltd, az OPEL Automobile GmbH-PSA, az Automobiles Citroën, az Automobiles Peugeot, a PSA Automobiles SA, a Renault, a Škoda Auto a.s, a Toyota Motor Europe és a Volkswagen Nutzfahrzeuge a 725/2011/EU bizottsági végrehajtási rendelet (2) 12a. cikke alapján közös kérelmet (a továbbiakban: az első kérelem) nyújtott be az (EU) 2019/1119 bizottsági végrehajtási határozat (3) módosítása céljából, méghozzá az egyes M1 kategóriájú, nem külső feltöltésű hibrid hajtású elektromos járművek esetében alkalmazott vizsgálati módszer módosítása érdekében.
                  
               
                     (2)
                  
                  
                     2020. április 21-én az FCA Italy S.p.A, a Jaguar Land Rover Ltd., az OPEL Automobile GmbH-PSA, az Automobiles Citroën, az Automobiles Peugeot, a PSA Automobiles SA, a Renault, a Škoda Auto a.s és a Ford-Werke GmbH gyártók a 725/2011/EU végrehajtási rendelet 12a. cikke alapján közös kérelmet nyújtottak be (a továbbiakban: a második kérelem) az (EU) 2019/1119 bizottsági végrehajtási határozat módosítása céljából, méghozzá a cseppfolyósított szénhidrogéngáz (LPG), a sűrített földgáz (CNG) és az etanol (E85) használatának figyelembevétele céljából.
                  
               
                     (3)
                  
                  
                     A Bizottság mindkét kérelmet az (EU) 2019/631 rendelet 11. cikkével, a 725/2011/EU végrehajtási rendelettel, valamint az „Innovatív technológiák jóváhagyásának a 443/2009/EK európai parlamenti és tanácsi rendelet és az 510/2011/EU rendelet alapján történő kérelmezésére vonatkozó műszaki iránymutatással” (2018. júliusi V2 verzió) összhangban értékelte (4).
                  
               
                     (4)
                  
                  
                     Az első kérelemben a kérelmezők az (EU) 2019/1119 végrehajtási határozat mellékletében meghatározott vizsgálati módszer módosítását kérik annak érdekében, hogy a belső égésű motorral felszerelt személygépkocsikra vonatkozó vizsgálati feltételek alkalmazhatók legyenek azon nem külső feltöltésű hibrid hajtású elektromos járművekre (NOVC-HEV), amelyek esetében az (EU) 2017/1151 rendelet (5) XXI. melléklete 8. almelléklete 2. függeléke 1.1.4. pontjának megfelelően lehetőség van arra, hogy a tüzelőanyag-fogyasztás és a szén-dioxid-kibocsátás mért értékeit korrekció nélkül használják fel.
                  
               
                     (5)
                  
                  
                     Kérelmük alátámasztására a kérelmezők bizonyítékokkal szolgáltak arról, hogy a nem külső feltöltésű hibrid hajtású elektromos járművek alkotta konkrét kategóriára jellemző alacsony fokú villamosítás miatt nem határozható meg az (EU) 2019/1119 végrehajtási határozat mellékletének 4.1.2. pontjában említett, statisztikailag szignifikáns CO2-korrekciós tényező.
                  
               
                     (6)
                  
                  
                     Figyelembe véve a bemutatott érveket, a villamosítás alacsony foka miatt azokat a nem külső feltöltésű hibrid hajtású elektromos járműveket, amelyek esetében az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően korrigálatlan mért tüzelőanyag-fogyasztási és szén-dioxid-kibocsátási értékek alkalmazhatók, a szóban forgó innovatív technológia révén elért szén-dioxid-megtakarítás kiszámítása céljából a belső égésű motorral felszerelt járművekkel egyenértékűnek kell tekinteni. Következésképpen a belső égésű motorral felszerelt személygépkocsikra vonatkozó, az (EU) 2019/1119 végrehajtási határozat mellékletében meghatározott vizsgálati feltételeket a nem külső feltöltésű hibrid hajtású elektromos járművek e konkrét kategóriájára is alkalmazni kell. Az egyéb nem külső feltöltésű hibrid hajtású elektromos járművek esetében a vizsgálati módszernek változatlannak kell maradnia.
                  
               
                     (7)
                  
                  
                     A második kérelem tekintetében a vizsgálati módszert indokolt az LPG- és a CNG-tüzelőanyagok tüzelőanyag-átváltási és energiafogyasztási tényezőinek hozzáadása révén pontosítani. Azonban tekintettel arra, hogy az E85 az uniós piac egészét tekintve csak korlátozott mértékben érhető el, a vizsgálati módszer céljára ezen üzemanyag és a benzin között nem indokolt különbséget tenni.
                  
               
                     (8)
                  
                  
                     Figyelembe véve a kanyarodási és a statikus kanyarkövető lámpák használati tényezőire vonatkozó új információkat, helyénvaló az (EU) 2019/1119 végrehajtási határozatban az említett lámpákra vonatkozóan előírt meglévő használati tényezőket az (EU) 2020/1339 bizottsági végrehajtási határozatban (6) meghatározott konzervatívabb tényezőkkel felváltani.
                  
               
                     (9)
                  
                  
                     A jogbiztonság érdekében a gyártók számára lehetővé kell tenni, hogy a szén-dioxid-kibocsátáscsökkentés minősítése iránti kérelmeket egy bizonyos időszak alatt az (EU) 2019/1119 végrehajtási határozat 2019. június 28-i változatának megfelelően nyújtsák be a típusjóváhagyó hatóságoknak. Az e határozatban foglalt módosítások nem érintik az (EU) 2019/1119 végrehajtási határozat említett változata alapján kiadott tanúsítványok érvényességét.
                  
               
                     (10)
                  
                  
                     Az (EU) 2020/1339 végrehajtási határozattal jóváhagyott kérelemben bizonyítékot nyújtottak be arra vonatkozóan, hogy a hatékony LED-lámpák hátsó helyzetjelző lámpákban való használatának mértéke nem haladja meg a 427/2014/EU bizottsági végrehajtási rendelet (7) 2. cikke (2) bekezdésének a) pontja szerinti piacralépési küszöbértéket, ezért ezeket a lámpákat az (EU) 2020/1339 végrehajtási határozat hatálya alá kellett volna vonni. Ezért az említett határozatot helyénvaló úgy módosítani, hogy az a hátsó helyzetjelző lámpákra is kiterjedjen.
                  
               
                     (11)
                  
                  
                     mivel az (EU) 2019/1119 végrehajtási határozat szerint tanúsított szén-dioxid-kibocsátáscsökkenés a 2021. naptári évtől kezdődően figyelembe vehető az egyes gyártók átlagos fajlagos kibocsátásának kiszámításakor, ennek a határozatnak haladéktalanul hatályba kell lépnie.
                  
               
                     (12)
                  
                  
                     Az (EU) 2019/1119 és az (EU) 2020/1339 végrehajtási határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1119 végrehajtási határozat módosításai
            Az (EU) 2019/1119 végrehajtási határozat a következőképpen módosul:
            
                        1.
                     
                     
                        A 4. cikk a következő (2a) bekezdéssel egészül ki:
                        
                                    „(2a)
                                 
                                 
                                    Amennyiben az innovatív technológia kettős üzemű vagy rugalmas üzemanyag-felhasználású járműbe van beépítve, a jóváhagyó hatóság a következőképpen rögzíti a szén-dioxid-kibocsátáscsökkenést:
                                    
                                                a)
                                             
                                             
                                                a benzinnel és gáz-halmazállapotú üzemanyaggal üzemelő, kettős üzemű járművek esetében az LPG vagy a CNG tekintetében elért szén-dioxid-kibocsátáscsökkenés;
                                             
                                          
                                                b)
                                             
                                             
                                                a benzinnel és E85-tel üzemelő, rugalmas üzemanyag-felhasználású járművek esetében a benzin tekintetében elért szén-dioxid-kibocsátáscsökkenés.”
                                             
                                          
                              
                  
                        2.
                     
                     
                        Az 5. cikk helyébe a következő szöveg lép:
                        
                           „5. cikk
                           Átmeneti időszak és ökoinnovációs kódok
                           
                              (1)   2021. március 24-ig az egyes gyártók e határozat 2019. június 28-i változatára való hivatkozással kérhetik a típusjóváhagyó hatóságtól a szén-dioxid-kibocsátáscsökkenés minősítését. Ebben az esetben a típusjóváhagyási dokumentációban a 28. számú ökoinnovációs kódot kell feltüntetni.
                           
                           
                              (2)   Amennyiben egy gyártó e határozat alapján – a 2019. június 28-i változatára való hivatkozás nélkül – kéri a típusjóváhagyó hatóságtól a szén-dioxid-kibocsátáscsökkenés minősítését, a típusjóváhagyási dokumentációban a 37. számú ökoinnovációs kódot kell feltüntetni.
                           
                           
                              (3)   A 2021. naptári évtől kezdődően az egyes gyártók átlagos fajlagos kibocsátásának kiszámítása céljából figyelembe lehet venni a 28. és a 37. számú ökoinnovációs kód alapján elszámolt szén-dioxid-kibocsátáscsökkenést.”
                           
                        
                     
                  
                        3.
                     
                     
                        A melléklet a következőképpen módosul:
                        
                                    a)
                                 
                                 
                                    a 2. pont a következőképpen módosul:
                                    
                                                i.
                                             
                                             
                                                a CF bejegyzés helyébe a következő szöveg lép:
                                                
                                                             
                                                         
                                                         
                                                            „CF – átváltási tényező az 5. táblázat meghatározása szerint”;
                                                         
                                                      
                                          
                                                ii.
                                             
                                             
                                                a Vpe bejegyzés helyébe a következő szöveg lép:
                                                
                                                             
                                                         
                                                         
                                                            „Vpe – tényleges energiafogyasztás a 4. táblázat meghatározása szerint”;
                                                         
                                                      
                                          
                              
                                    b)
                                 
                                 
                                    a 4.1.1. pont a következőképpen módosul:
                                    
                                                i.
                                             
                                             
                                                a cím helyébe a következő szöveg lép:
                                                
                                                            „4.1.1.
                                                         
                                                         
                                                            Belső égésű motorral felszerelt személygépkocsik, illetve olyan, M1 kategóriájú NOVC-HEV járművek, amelyeknél az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően lehetőség van a tüzelőanyag-fogyasztás és a szén-dioxid-kibocsátás mért értékeinek korrekció nélküli felhasználására”;
                                                         
                                                      
                                          
                                                ii.
                                             
                                             
                                                a 4. táblázat helyébe a következő táblázat lép:
                                                
                                                   „4. táblázat
                                                
                                                
                                                   Tényleges energiafogyasztás
                                                
                                                
                                                            Motortípus
                                                         
                                                         
                                                            Tényleges energiafogyasztás (Vpe) [l/kWh]
                                                         
                                                      
                                                            benzin-/E85-üzemű
                                                         
                                                         
                                                            0,264
                                                         
                                                      
                                                            benzin-/E85-üzemű, turbófeltöltős
                                                         
                                                         
                                                            0,280
                                                         
                                                      
                                                            dízelüzemű
                                                         
                                                         
                                                            0,220
                                                         
                                                      
                                                            LPG-üzemű
                                                         
                                                         
                                                            0,342
                                                         
                                                      
                                                            LPG-üzemű, turbófeltöltős
                                                         
                                                         
                                                            0,363
                                                         
                                                      
                                                             
                                                         
                                                         
                                                            Tényleges energiafogyasztás (Vpe) [m3/kWh]
                                                         
                                                      
                                                            CNG-üzemű (G20)
                                                         
                                                         
                                                            0,259
                                                         
                                                      
                                                            CNG-üzemű, turbófeltöltős (G20)
                                                         
                                                         
                                                            0,275”
                                                         
                                                      
                                          
                                                iii.
                                             
                                             
                                                a „CF: átváltási tényező (l/100 km) - (g CO2/km) [gCO2/l] az 5. táblázatban meghatározottak szerint” szövegrész helyébe a következő szöveg lép:
                                                
                                                             
                                                         
                                                         
                                                            „CF: átváltási tényező az 5. táblázatban meghatározottak szerint.”;
                                                         
                                                      
                                          
                                                iv.
                                             
                                             
                                                az 5. táblázat helyébe a következő szöveg lép:
                                                „5. táblázat
                                                
                                                
                                                   Tüzelőanyag-átváltási tényező
                                                
                                                
                                                            A tüzelőanyag típusa
                                                         
                                                         
                                                            Átváltási tényező (CF) [gCO2/l]
                                                         
                                                      
                                                            benzin/E85-üzemű
                                                         
                                                         
                                                            2 330 
                                                         
                                                      
                                                            dízelüzemű
                                                         
                                                         
                                                            2 640 
                                                         
                                                      
                                                            LPG
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Átváltási tényező (CF) [gCO2/m3]
                                                         
                                                      
                                                            CNG (G20)
                                                         
                                                         
                                                            1 795 ”
                                                         
                                                      
                                          
                                                v.
                                             
                                             
                                                a 6. táblázatban a kanyarodási lámpára és a statikus kanyarkövető lámpára vonatkozó bejegyzések helyébe a következő szöveg lép:
                                                
                                                            „kanyarodási lámpa
                                                         
                                                         
                                                            0,019
                                                         
                                                      
                                                            statikus kanyarkövető lámpa
                                                         
                                                         
                                                            0,039”
                                                         
                                                      
                                          
                              
                                    c)
                                 
                                 
                                    a 4.1.2. pont a következőképpen módosul:
                                    
                                                i.
                                             
                                             
                                                a cím helyébe a következő szöveg lép:
                                                
                                                            „4.1.2.
                                                         
                                                         
                                                            A 4.1.1. pont hatálya alá nem tartozó NOVC-HEV járművek”;
                                                         
                                                      
                                          
                                                ii.
                                             
                                             
                                                a 7. táblázat címének helyébe az alábbi szöveg lép:
                                                
                                                             
                                                         
                                                         
                                                            „Az egyenáramú áramátalakító hatékonysága a különböző járművek különböző világítóberendezéseiben”;
                                                         
                                                      
                                          
                              
                                    d)
                                 
                                 
                                    a 4.2. pont a következőképpen módosul:
                                    
                                                i.
                                             
                                             
                                                a 4.2.1. pont címe helyébe a következő szöveg lép:
                                                
                                                            „4.2.1.
                                                         
                                                         
                                                            Belső égésű motorral felszerelt személygépkocsik, illetve olyan, M1 kategóriájú NOVC-HEV járművek, amelyeknél az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően lehetőség van a tüzelőanyag-fogyasztás és a szén-dioxid-kibocsátás mért értékeinek korrekció nélküli felhasználására”
                                                         
                                                      
                                          
                                                ii.
                                             
                                             
                                                a 4.2.2. pont címe helyébe a következő szöveg lép:
                                                
                                                            „4.2.2.
                                                         
                                                         
                                                            A 4.2.1. pont hatálya alá nem tartozó NOVC-HEV járművek”.
                                                         
                                                      
                                          
                              
                  
         
            2. cikk
            Az (EU) 2020/1339 végrehajtási határozat módosításai
            Az (EU) 2020/1339 végrehajtási határozat a következőképpen módosul:
            
                        1.
                     
                     
                        Az 1. cikk a következő n) ponttal egészül ki:
                        
                                    „n)
                                 
                                 
                                    hátsó helyzetjelző lámpa.”
                                 
                              
                  
                        2.
                     
                     
                        A melléklet a következőképpen módosul:
                        
                                    a)
                                 
                                 
                                    a 3. táblázat a következő bejegyzéssel egészül ki:
                                    
                                                „Hátsó helyzetjelző lámpa
                                             
                                             
                                                12”
                                             
                                          
                              
                                    b)
                                 
                                 
                                    a 4. táblázat a következő bejegyzéssel egészül ki:
                                    
                                                „Hátsó helyzetjelző lámpa
                                             
                                             
                                                0,36”
                                             
                                          
                              
                  
         
            3. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő hetedik napon lép hatályba.
         
         
            Kelt Brüsszelben, 2020. november 16-án.
            
               
                  a Bizottság részéről
               
               
                  elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  A Bizottság (EU) 2019/1119 végrehajtási határozata (2019. június 28.) a 443/2009/EK európai parlamenti és tanácsi rendelet alapján a belső égésű motorral felszerelt és a nem külső feltöltésű hibrid elektromos járművekben a fénykibocsátó diódákkal működő hatékony külső járművilágításnak a személygépkocsik szén-dioxid-kibocsátásának csökkentésére szolgáló innovatív technológiaként történő jóváhagyásáról (HL L 176., 2019.7.1., 67. o.).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
         
            (6)  A Bizottság (EU) 2020/1339 végrehajtási határozata (2020. szeptember 23.) a fénykibocsátó diódákkal működő hatékony külső járművilágításnak mint egyes könnyű haszongépjárművek szén-dioxid-kibocsátásának csökkentésére szolgáló innovatív technológiának az (EU) 2019/631 európai parlamenti és tanácsi rendelet alapján és a könnyűgépjárművekre vonatkozó, világszinten harmonizált vizsgálati eljárásra való hivatkozással történő jóváhagyásáról (HL L 313., 2020.9.28., 4. o.).
         
            (7)  A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).